
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/162/07.02.2006_ 


AVIZ

asupra proiectului de Lege pentru  declararea 

zilei de 8 aprilie – „Ziua Naţională a Romilor”


În conformitate cu prevederile art. 89 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu proiectul de Lege pentru declararea zilei de 8 aprilie – „Ziua Naţională a Romilor”, transmis cu adresa PL.x 628 din 12 decembrie 2005, înregistrat cu nr. 30/162/12.12.2005.


Senatul în calitate de primă Cameră sesizată, a respins proiectul de Lege în şedinţa din 5 decembrie 2005.


Camera Deputaţilor este Cameră  decizională.

Potrivit prevederilor art. 60 din Regulamentul Camerei Deputaţilor, Comisia a dezbătut proiectul de Lege mai sus menţionat, în şedinţa din 7 februarie 2006.

La lucrările Comisiei au participat dl. Ioan Onisei, secretar de stat în Ministerul Culturii şi Cultelor, în calitate de invitat, iar dl. deputat Nicolae Păun, în calitate de iniţiator.

Membrii Comisiei au examinat proiectul de Lege şi au  hotărât cu unanimitatea voturilor celor prezenţi în sală în momentul votării, avizarea favorabilă a proiectului de lege, cu următoarele amendamente.


Sub raport de obiectul şi conţinutul său proiectul de Lege face parte din categoria legilor ordinare.





 

  PREŞEDINTE,




        


Raluca TURCAN

I. Amendamente admise



În urma dezbaterii, Comisia propune avizarea favorabilă a proiectului de Lege pentru declararea zilei de 8 aprilie – „Ziua Naţională a Romilor”, cu următoarele amendamente:

	Nr. crt.
	Text iniţial
	Text propus de Comisie

(autorul amendamentului)
	Motivarea 

amendamentelor propuse

	 0
	1
	2
	3

	1.
	Lege pentru declararea zilei de 8 aprilie - „Ziua Naţională a Romilor”
	Titlul  Legii se modifică şi va avea următorul cuprins:
Lege pentru consacrarea zilei de 8 aprilie ca – „Ziua romilor de pretutindeni”
(Amendament propus de Comisie)
	Pentru a avea o formulare în concordanţă cu expunerea de motive. 

	2
	Art. 1. Se instituie „Ziua Naţională a Romilor” – ce va fi sărbătorită în fiecare an în ziua de 8 aprilie.

	Art. 1. se modifică şi va avea următorul cuprins :
Art. 1. - Se consacră, în România, „Ziua romilor de pretutindeni” – care va fi sărbătorită în fiecare an la data de 8 aprilie.

(Amendament propus de Comisie)
	Din motive de tehnică legislativă, ca urmare a modificării titlului. 



	3.
	Art. 2. (1) – Ministerele şi alte instituţii publice cu atribuţii în domeniul asigurării egalităţii de şanse şi a combaterii discriminării din subordinea Guvernului, împreună cu Ministerul Culturii şi autorităţile locale ale administraţiei publice organizează manifestări publice dedicate acestei zile, precum şi acţiuni culturale – simpozioane, seminarii, mese rotunde – şi alte acţiuni cu tematică specifică.
(3) – Societatea Română de Televiziune şi Societatea Română de Radiodifuziune susţin aceste manifestări prin programele lor.

	Art. 2. se modifică şi va avea următorul cuprins :

Art. 2. Ministerul Culturii şi Cultelor, autorităţile administraţiei publice centrale cu atribuţii în domeniul asigurării egalităţii de şanse şi a combaterii discriminării, celelalte autorităţi ale administraţiei publice centrale, precum şi autorităţile administraţiei publice locale, pot sprijini material şi financiar, organizarea de manifestări publice şi a unor acţiuni social culturale dedicate sărbătoririi acestei zile.
(Amendament propus de Comisie)
	Pentru o mai clară formulare.


	4.
	(3) – Societatea Română de Televiziune şi Societatea Română de Radiodifuziune susţin aceste manifestări prin programele lor.


	Alin. (3) al art. 2. devine art. 3., se modifică şi va avea următorul cuprins:
Art. 3. - Societatea Română de Televiziune şi Societatea Română de Radiodifuziune vor reflecta în cadrul programelor special destinate minorităţilor naţionale, manifestările dedicate acestei zile.
(Amendament propus de Comisie)
	Pentru o reformulare mai clară.













   PREŞEDINTE,                                                                                      

        









Raluca TURCAN                                                                                  

